Alfabeta orijinal

La alfabeta orijinal ia es developada par un popla semita ci abita en o prosima a Egipte, cisa en la deserto Sinai.Asta resente, la plu linguistes crede ce esta popla ia abita en la deserto Sinai e ia comensa usa sua alfabeta en la sentenio 18 aec. En 1998, la arceolojiste John Darnell ia descovre siselas a rocas en la "Vale de Asustas" en Egipte sude, ce move la tempo de orijina a la sentenio 20 aec o plu vea. Es posible ce la inventores ia es un popla semita ci labora en Egipte, e ci ia dona plu tarde sua idea a la popla plu este. Los ia fundi lo sur la idea developada par la egipsianes, ma ia usa sua propre simboles. La alfabeta ia es adotada par sua visinas e relatadas a la este e norde, la cananes, la ivris, e la fenisias. La fenisias ia porta sua alfabeta a otra poplas de Asia sude-ueste e a la arabis, elinicas, e etruscas, e a la area de Espania moderna. Nota ce la leteras ia es reversada, car la fenisias ia scrive de destra a sinistra. A alga veses, leteras es reposada a sua lado.

Vide ance la Evolui de alfabetas.


Category:Sistemes de scrive Category:Lingua